Badshoek se vryheid | Die Joernaal van Kaalvoet
« Bells op ys en Eersterivier-daisies
Soos Bacchus Nel in Witsand »
Badshoek se vryheid
'n Integrale deel van reis is die lekbreuke. Mens is geneig om dit te kombineer met dieselvolmaak of koukkoop, maar eintlik moet mens meer van 'n geleentheid maak van dit. Om te lek is so klein gevoeletjie van euforie, veral as 'n man al van Beaufort Wes af knyp, so mens kan netsowel bietjie moeite doen.
Byvoorbeeld, as mens gaan sneeu kyk in Ceres, en dis moer koud, dan is dit lekker op jou voorletters in die sneeu te skryf. Of as mens anderkant Driesusters in in die klein uurtjies van die oggend stop, dan stoom dit altyd so lekker. Dis ook lekker om in 'n rivier, teen 'n daisybos, of van 'n berg af te lek. Mens moet net nie windop staan nie, want mense kyk jou snaaks aan as jou broek nat is.
Ek het verskeie teoriee oor hoekom dit so lekker is. My een teorie is bloot dat die skielike ontspanning van spiere lekker is. Dis amper soos om te gaan sit as jy moeg is, net lekkerder. Ek dink ook soms, dat in hierdie onseker wereld waarin ons leef, is dit die een ding waaroor jy beheer het, jy kan mik. En mik, in die opsig self is nogal lekker. Ek moet erken, party manne mik sleg, en ek kan verstaan hoekom meisies ongelukkig raak daaroor. Maar hulle het ook nie rerig voet om op te staan nie, want mens kan nie regtig mis op point blank range nie. 'n Ander moontlikheid is dat die mens eintlik bedoel is om kaal te loop, en op vir daai rukkie wanneer jy so effens kaal in die wind staan jou bloot terugvat tot by jou roots.
Een lekplek wat eervolle vermelding verdien is by die jaghut op Badshoek naby Beaufort Wes. Die jaghut is naby die rand van 'n krans gebou, en so agter drie bosse, reg op die rand van die krans, is 'n spoeltoilet. Die spoeltoilet staan heeltemal in die oopte en die oggendlug trek van alle kante af. Van daar af kan jy die bokke in die vlak dophou, terwyl die hele wereld om jou vergaan. Die kombinasie van ontspanning en vryheid daar is verseker 'n euforie.
Behalwe natuurlik as daar 'n bobbejaan kom.
op Augustus 9, 2009 at 9:04 nm | Antwoord Sigeuner
Net geweet dis in jou om eendag te skryf oor die normale ou se ure wat hy spandeer lek.
Werk, lek, eet. lek, stap. lek, eet. lek, slaap, lek, ens, lek en die kringloop wat mens nie durf verbreek nie.